
AL

Vă înaintăm, alăturat, RAPORTUL asupra Propunerii legislative pentru abrogarea Ordonanței de urgență nr. 13/2017 pentru modificarea și completarea Legii nr. 286/2009 privind Codul penal și a Legii nr. 135/2010 privind Codul de procedură penală,  trimisă cu adresa nr. Pl- x 206 din 22 mai 2017 şi înregistrată cu nr. 4c-11/580  din 23 mai 2017.
     În raport cu obiectul şi conţinutul său, propunerea legislativă face parte din categoria legilor organice.
PREŞEDINTE,

        Mihai – Alexandru Badea

RAPORT

asupra Propunerii legislative pentru abrogarea Ordonanţei de urgenţă nr.13/2017 pentru modificarea şi completarea Legii nr.286/2009 privind Codul penal şi a Legii nr.135/2010 privind Codul de procedură penală

În conformitate cu prevederile art. 94 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru abrogarea Ordonanţei de urgenţă nr.13/2017 pentru modificarea şi completarea Legii nr.286/2009 privind Codul penal şi a Legii nr.135/2010 privind Codul de procedură penală, trimisă cu adresa nr. Pl - x 206 din 22 mai 2017 şi înregistrată cu nr. 4c-11/580  din 23 mai 2017.
Potrivit prevederilor art. 75 din Constituţia României, republicată şi ale art. 91 alin. (9) pct. 2 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.

Senatul, în calitate de primă Cameră sesizată, a respins propunerea legislativă  în şedinţa din 15 mai 2017. 
Consiliul Legislativ, prin avizul nr. 135 din 15 martie 2017, avizat negativ, iniţiativa legislativă.
Comisia pentru drepturile omului, culte şi problemele minorităţilor naţionale a avizat  negativ  propunerea legislativă cu avizul nr. 4c-5/251 din 31 mai 2017.

Guvernul României a transmis 2 puncte de vedere din anii 2017 și 2020 prin care nu susţine adoptarea propunerii legislative.

Propunerea legislativă are ca obiect de reglementare abrogarea Ordonanței de urgență a Guvernului nr. 13/2017 pentru modificarea și completarea Legii nr.286/2009 privind Codul penal și a Legii nr.135/2010 privind Codul de procedură penală.
În conformitate cu prevederile Regulamentului Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, punctele de vedere ale Guvernului României şi avizul Consiliului Legislativ în şedinţa desfășurată online din data de  10 februarie 2021. 


La dezbateri membrii Comisiei juridice, de disciplină şi imunităţi au fost prezenţi conform listei de prezenţă.
Cu ocazia dezbaterilor s-a constatat că Ordonanța de urgență a Guvernului nr. 13/2017 a fost abrogată prin Ordonanța de urgență a Guvernului nr. 14/2017 privind abrogarea Ordonanței - de urgență nr. 13/2017 pentru modificarea și completarea Legii nr.286/2009 privind Codul penal și a Legii nr.135/2010 privind Codul de procedură penală, precum și pentru modificarea Legii nr.135/2010 privind Codul de procedură penală, publicată în Monitorul Oficial nr. 101 din 5 februarie 2017. De asemenea, Ordonanța de urgență a Guvernului nr. 13/2017 a fost respinsă prin Legea nr. 8/2017, iar Ordonanța de urgență a Guvernului nr. 14/2017 a fost aprobată prin Legea nr. 9/201 7.
Având în vedere cele de mai sus, s-a constatat că propunerea legislativă a rămas fără obiect.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor respingerea, Propunerii legislative pentru abrogarea Ordonanţei de urgenţă nr.13/2017 pentru modificarea şi completarea Legii nr.286/2009 privind Codul penal şi a Legii nr.135/2010 privind Codul de procedură penală.
În raport cu obiectul şi conţinutul reglementării, propunerea legislativă face parte din categoria legilor organice.
                     PREŞEDINTE,                                                SECRETAR,

             Mihai Alexandru Badea                              Cristian – Tudor Băcanu
Consilier parlamentar, Paul Şerban

